b'\n_START_ARTICLE_\nArhai\xc4\x8dni Homo sapiens\n_START_PARAGRAPH_\nArh\xc3\xa1i\xc4\x8dni Homo sapiens je okviren izraz za razli\xc4\x8dne prednike \xc4\x8dloveka, ki so se razvili iz pokon\xc4\x8dnega \xc4\x8dloveka in so sode\xc4\x8d po ostankih okostij \xc5\xbeiveli v obdobju, ki se je za\xc4\x8delo pred 500.000 leti (v srednji kameni dobi). Izraz po navadi ozna\xc4\x8duje predstavnike Homo heidelbergensis, Homo rhodesiensis, Homo neanderthalensis in v\xc4\x8dasih \xc5\xa1e Homo antecessor, kot nasprotje sodobnemu misle\xc4\x8demu \xc4\x8dloveku (Homo sapiens sapiens)._NEWLINE_Imeli so \xc5\xbee mo\xc5\xbegansko prostornino, podobno tisti sodobnega \xc4\x8dloveka (med 1200 in 1400 kubi\xc4\x8dnih centimetrov), zato jih nekateri paleontologi razvr\xc5\xa1\xc4\x8dajo kot podvrste Homo sapiens. Od sodobnega \xc4\x8dloveka se razlikujejo med drugim po debelej\xc5\xa1i lobanji, mo\xc4\x8dnem nado\xc4\x8desnem grebenu in neizraziti bradi.'